Kuća Damić
<s>Kuća Damić nalazi se u Radićevoj ulici broj 10, opština Centar u Sarajevu, Bosna i Hercegovina.</s><s>Komisija za očuvanje nacionalnih spomenika, na sjednici održanoj od 12. do 18. maja 2009. godine, donijela je odluku da se kuća proglasi za  nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo.</s>

<s>Historija 
Izvedena je prema projektu iz 1926. godine poznatih projektanata Helena Baldasara i Dušana Smiljanića, koji djeluju u Sarajevu tokom prve polovine XX vijeka.</s><s>Ova historijska građevina je jedna od prvih građevina izgrađenih u Sarajevu u periodu između dva svjetska rata, koja je pokazala uticaj 
modernističkih ideja, koje su ovdje kombinovane sa art deco elementima da bi se kreirao prepoznatljiv karakter moderne.</s>

<s>Posebnu vrijednost tom objektu daje činjenica da su oblik i hromatska obrada pročelja originalni, s obzirom da nikada nisu vršeni konzervatorsko-restauratorski ili radovi redovnog održavanja fasada, a originalno pročelje je veoma dobro očuvano.</s><s>Slično je sa enterijerom objekta, koji je dobrim dijelom originalan i  očuvan.</s>

<s>U unutrašnjem dvorištu nalazi se objekat u kojem se nalazila prodavnica pića, čiji su originalni oblik i vanjski gabariti sačuvani.</s>

<s>Opis 
Kuća je simetrična cjelina pravougaone  tlocrtne dimenzije 10,50 m x 15,44 m, sa vidljivo naglašenim horizontalnim elementima.</s><s>Spratnost objekta iznosi P+2+potkrovlje, a u sklopu objekta se nalazi i podrumski prostor.</s><s>Visina objekta, do krovnog sljemena iznosi 16,50 m. Kompoziciono, osim u prizemnom dijelu, predstavlja potpuno simetričnu cjelinu.</s>

<s>Prizemlje, podrum i prvi sprat  imaju poslovnu namjenu, dok prostor na drugom spratu ima stambenu funkciju.</s>

<s>Historijska građevina kuća Damić nalazi se u vrlo dobrom konstruktivnom stanju, bez obzira na nedovoljno provođenje mjera redovnog održavanja.</s>

<s>Literatura 
 Nedžad Kurto - Sarajevo 1492-1992, Oko, Sarajevo.</s><s>Predrag Milošević - Arhitektura u kraljevini Jugoslaviji (Sarajevo 1918-1941), „Prosvjeta“, Foča.</s>

<s>Reference</s>

<s>Vanjski linkovi 
 https://issuu.com/harisbulic/docs/kucadamic-istrazivanje</s>

<s>Građevine u Sarajevu
Moderna arhitektura u Bosni i Hercegovini
Nacionalni spomenici u Sarajevu</s>

